Συντεταγμένες: 37°58′47″N 23°46′11″E﻿ / ﻿37.9798°N 23.7696°E﻿ / 37.9798; 23.7696

Το **Μουσείο Μαρίκας Κοτοπούλη** (1990-) είναι ένα λειτουργικό μουσείο, το οποίο βρίσκεται στο Δήμο Ζωγράφου. Στεγάζει μόνιμα την καλλιτεχνική συλλογή του Κωνσταντίνου Ιωαννίδη και φιλοξενεί περιοδικές εκθέσεις και καλλιτεχνικές και πολιτιστικές δραστηριότητες. Στεγάζεται στο (αρχικά) εξοχικό σπίτι (**βίλλα Κοτοπούλη**) της γνωστής ηθοποιού του 20ου αιώνα, Μαρίκας Κοτοπούλη, από την οποία πήρε το όνομά του και διευθύνεται από το Πνευματικό Κέντρο του Δήμου Ζωγράφου. Βρίσκεται στην οδό Αλεξάνδρου Παναγούλη 17 στο δήμο Ζωγράφου στη διασταύρωση με την οδό Υπολοχαγού Θ. Καββαθά.

Ιστορία
-------

Ο χώρος ήταν το εξοχικό της γνωστής ηθοποιού, Μαρίκας Κοτοπούλη, στην τότε οδό Βασιλέως Γεωργίου (στη σημερινή Αλεξάνδρου Παναγούλη). Άρχισε να κτίζεται το 1918 και ολοκληρώθηκε το 1923 ή το 1926. Το 1929, το εξοχικό της Κοτοπούλη μαζί με άλλα λίγα σπίτια που είχαν χτιστεί στην περιοχή, χαρακτηρίζονται ως οικισμός με όνομα Ζωγράφου, το οποίο πήρε από τον Ιωάννη Ζωγράφο πολιτικό και καθηγητή πανεπιστημίου, μεγαλοιδιοκτήτη της περιοχής κατά τα προηγούμενα χρόνια. Κατά την περίοδο της γερμανικής κατοχής, το σπίτι επιτάχθηκε. Κατόπιν, στέγασε το Αστυνομικό Τμήμα του Δήμου και, τελικά, ο Δήμος συνεπικουρούμενος με το Σωματείο Ελλήνων Ηθοποιών, ανέλαβε με πολλή προσοχή την αναπαλαίωση του κτιρίου, το οποίο κηρύχθηκε διατηρητέο. Το κτίριο, ανέδειξε την αρχιτεκτονική του μορφή καθώς και τους εσωτερικούς του χώρους. Η βίλα Κοτοπούλη έδωσε το όνομά της στη στάση των λεωφορείων των αστικών συγκοινωνιών (ΟΑΣΑ), στη λεωφόρο Στρατάρχου Παπάγου, σε κοντινή απόσταση από το Μουσείο Κοτοπούλη.

Λειτουργία και εκδηλώσεις
-------------------------

Το μουσείο εγκαινιάστηκε στις 9 Μαΐου 1990. Μέχρι το 2001, υπεύθυνος για το μουσείο ήταν ο Κώστας Ιωαννίδης. Το κτίριο, φιλοξενεί εκδηλώσεις υψηλής πολιτιστικής δημιουργίας και έκφρασης καθώς και ως μόνιμος εκθεσιακός χώρος. Είναι ένα από τα τέσσερα μουσεία – εκθεσιακούς χώρους του Δήμου Ζωγράφου και αναφέρεται ότι φιλοξενεί το «Μουσείο Ελληνικού Θεάτρου Σκιών» του Δήμου Ζωγράφου το οποίο ιδρύθηκε το 2003

Παραπομπές
----------

1. ↑  odysseus.culture.gr/h/1/eh151.jsp?obj\_id=3449.
2. ↑  «Ενας αιώνας περιοδικά». *Η Καθημερινή*. 24 Σεπτεμβρίου 2006. .
3. ↑  Μπίστικα, Ελένη (11 Μαΐου 2007). ««Βεγγέρες» στο Μουσείο «Μαρίκα Κοτοπούλη» στου Ζωγράφου με έκθεση της Καίτης Μαυρομμάτη και άρωμα εποχής». *Η Καθημερινή*. .
4. 1 2 3  «Υπουργείο Πολιτισμού και Αθλητισμού». Αρχειοθετήθηκε από το πρωτότυπο στις 27 Μαΐου 2007. Ανακτήθηκε στις 6 Απριλίου 2014.
5. ↑  Επαύλεις Αρχειοθετήθηκε 2015-05-11 στο Wayback Machine. Ζωγραφίζουμε τον Υμηττό, ανακτήθηκε στις 11/4/2014
6. 1 2  ArtofHolidays.com Marika Kotopouli Museum
7. 1 2  Newpost.gr: Μουσείο Μαρίκας Κοτοπούλη[*νεκρός σύνδεσμος*]
8. ↑  Ιστότοπος oasa.gr, Στάση: 200005 ,Ονομασία Στάσης : ΚΟΤΟΠΟΥΛΗ επί της Οδού: ΛΕΩΦ.ΣΤΡΧΟΥ ΠΑΠΑΓΟΥ, Δήμος: ΖΩΓΡΑΦΟΥ Διερχόμενες Γραμμές: 230, 235, 608
9. ↑  Marika Kotopouli Museum, athensinfoguide
10. ↑  Εκαστον φυλλάδιον δραχμαί δύο, Αρχείο Πολιτισμού, Η Καθημερινή, 27.09.2006
11. ↑  Κώστας Ιωαννίδης, Συλλέκτης Αρχειοθετήθηκε 2011-03-08 στο Wayback Machine. Δημοτική Πινακοθήκη Χανίων, ανακτήθηκε στις 12/4/2014
12. ↑  Μουσεία – Εκθεσιακοί Χώροι Δήμου Ζωγράφου Αρχειοθετήθηκε 2016-03-07 στο Wayback Machine. 24/11/2010, flowmagazine.gr

Εξωτερικοί σύνδεσμοι
--------------------

* Greekmuseums.gr Marika Kotopouli Αρχειοθετήθηκε 2022-09-27 στο Wayback Machine.
* ThisisAthens.org Museum Marika Kotopouli[*νεκρός σύνδεσμος*]
* GreekTravelPages.gr Marika Kotopouli Museum

Δείτε επίσης
------------

* Μουσείο Γουναρόπουλου